text: Erstatning forhøjes
  26 november 2012 kl. 13.32
  Den tidligere medarbejder på Grindstedværket, Børge Hansen, Filskov, har fået yderligere 330.000 kroner i erstatning, fordi han fik alvorlige skader i sit arbejde med kviksølv.
  Den tidligere metalarbejder har tidligere fået 1,3 millioner kroner i erstatning fra Arbejdsskadestyrelsen.
  De ekstra 330.000 kroner til Børge Hansen af forhandlinger mellem Dansk Metal og Danisco og senere Dupont, der tidligere var Grindstedværket.
  Dansk Metal har ført 22 sager på vegne af medlemmer, der har arbejdet på Grindstedværket i Grindsted og Grenå.
  Kun Børge Hansen har fået erstatning. To medlemmer har fået anerkendt deres sygdom i Arbejdsskadestyrelsen og 17 er blevet afvist.
  To medlemmer har endnu ikke fået afsluttet deres sager i Arbejdsskadestyrelsen eller i Ankestyrelsen. 
  3F fører også en række sager.
  Tre tidligere ansatte 3F'ere får mellem 250.000 og 500.000 kroner i ekstra erstatning afhængigt af, hvor stor en sum penge de allerede har fået fra Arbejdsskadestyrelsen.
  Mange af de ansatte på Grindstedværket er døde, da sagerne er 30 til 40 år gamle.
  